A Bíróság (hetedik tanács) 2012. október 4-i ítélete – Evropaïki Dynamiki kontra Bizottság
(C-629/11. P. sz. ügy)
„Fellebbezés – A Bizottság által odaítélt közbeszerzési szerződés – Ajánlat elutasítása – Indokolási kötelezettség – 1605/2000/EK, Euratom rendelet –100. cikk, (2) bekezdés – Tájékoztatás iránti kérelemre történő válaszadás határideje – 2342/2002/EK, Euratom rendelet – 149. cikk, (2) bekezdés”
1.                     Intézmények jogi aktusai – Indokolás – Kötelezettség – Terjedelem – A szolgáltatásnyújtásra irányuló közbeszerzési szerződés
odaítélési eljárása keretében hozott, ajánlatot elutasító határozat – A nyertes ajánlat jellemzőinek és viszonylagos előnyeinek,
valamint a nyertes ajánlattevő nevének írásbeli kérelemre történő közlésére vonatkozó kötelezettség – Az ajánlatkérőnek az
elutasított ajánlat értékelése során annak minden részlete figyelembevételéről szóló aprólékos összefoglalás készítésére vagy
a kiválasztott ajánlatnak és az elutasított ajánlattevő ajánlatának aprólékos, összehasonlító elemzésére irányuló kötelezettsége
– Hiány – Megalapozatlan jogalap (EUMSZ 256. cikk; 1605/2002 tanácsi rendelet, 100. cikk, (2) bekezdés, első albekezdés; 2342/2002
bizottsági rendelet, 149. cikk, (3) bekezdés) (vö. 20–23. pont)
2.                     Intézmények jogi aktusai – Indokolás – Kötelezettség – Terjedelem – A szolgáltatásnyújtásra irányuló közbeszerzési szerződés
odaítélési eljárása keretében hozott, ajánlatot elutasító határozat – A gondossági kötelezettség és a megfelelő ügyintézés
Bizottság általi figyelmen kívül hagyása – Az ajánlattevővel a legkésőbbi határidőhöz viszonyítva nyolc nappal később közölt
indokolás – Önmagában a vitatott határozatok megsemmisítésével nem járó késedelem – Megalapozatlan jogalap (1605/2002 tanácsi
rendelet, 100. cikk, (2) bekezdés, első albekezdés; 2342/2002 bizottsági rendelet, 149. cikk, (2) bekezdés) (vö. 37., 39.,
40. pont)
Tárgy
A Törvényszék (második tanács) T-298/09. sz., Evropaïki Dynamiki kontra Európai Bizottság ügyben 2011. szeptember 20-án hozott
ítélete ellen benyújtott fellebbezés, amely ítéletében a Törvényszék elutasította egyfelől a Bizottság 2009. május 12-i, a
felperes által az oktatási programokra (EPISEP) vonatkozó külső szolgáltatásokra irányuló nyílt közbeszerzési eljárásban (EAC/01/2008)
(HL 2008/S 158-212752) benyújtott ajánlatot elutasító és a szerződést egy másik ajánlattevőnek odaítélő határozatának megsemmisítése
iránt előterjesztett kérelmet, másfelől az előterjesztett kártérítési kérelmet – A költségvetési rendelet 93. cikke (1) bekezdésének
f) pontja – Az ajánlatok érvényességi ideje – Szerződésen kívüli felelősség.
Rendelkező rész
1)
A Bíróság a fellebbezést elutasítja.
2)
A Bíróság az Evropaïki Dynamiki – Proigmena Systimata Tilepikoinonion Pliroforikis kai Tilematikist kötelezi a költségek viselésére.